สวัสดีค่ะ อยากสอบถามเกี่ยวกับอาการผื่นแดงค่ะ ช่วงที่ผ่านมา หลังจากตื่นนอนตอนเช้า ที่แขนทั้งสองข้างจะมีผื่นแดงขึ้นหลังจากตื่นได้สักพักค่ะ ไม่มีอาการคัน ไม่ร้อน ไม่อะไรเลยค่ะ มีแค่ผื่นแดงที่แขน จะแดงตั้งแค่ข้อมือจนถึงข้อศอกค่ะ บางวันแดงมากแดงน้อยต่างกัน และจะหายไปเองภายใน 1 ชม.หรือบางที 10 กว่านาทีก็หายแล้วค่ะ แต่ขึ้นเกือบทุกวันเลย จะเป็นแค่ช่วงเช้าค่ะ ไม่ทราบว่าเป็นอาการหรือโรคอะไรหรือเปล่าคะ ค่อนข้างกังวลมากๆเลย ขอบมากๆนะคะ สำหรับคำตอบ
สวัสดีค่ะ อาการผื่นแดงที่ขึ้นทุกวัน หลังตื่นนอนได้ซักพัก ที่แขนจนถึงข้อศอกดังกล่าวมานั้น อาจจะยังบอกไม่ได้แน่ชัดว่าเป็นผื่นชนิดใด ซึ่งมีผื่นหลายประเภทที่อาจมาๆไปๆได้ เช่นผื่นกลุ่มลมพิษเรื้อรัง แต่ก็มักจะคันร่วมด้วย ผื่นแพ้สัมผัสมักคันและอยู่ตลอด ผื่นภูมิแพ้ผิวหนังก็มักจะคัน เป็นเรื้อรัง หรือเป็นผื่นจากการถูกแมลงกัด การกดทับไว้นานๆ หรือเกิดจากความร้อนทำให้เส้นเลือดใต้ผิวหนังขยายตัวชั่วคราวเป็นต้นแนะนำการถ่ายรูปขณะมีอาการ หากผื่นไม่ได้เป็นตลอด สังเกตว่ามีปัจจัยใดที่กระตุ้นให้มีอาการหรือไม่ และให้รักษาความสะอาดที่ผิวหนังได้ตามปกติ ไม่ไปแกะเกาบริเวณที่เป็น ควรไปพบแพทย์ถ้าผื่นแดงดังกล่าวเป็นเรื้อรังทุกวันไม่หายไป เป็นมากขึ้นเรื่อยๆ หรือเริ่มมีอาการปวด บวม เจ็บ กระจายไปหลายตำแหน่ง